porcelin veneers MA
Manalapan dental veneers price
snap on teeth cost in Mountain View California
perfect smile Westland 48185
Japanese cosmetic dentist in in Milford Massachusetts Belangrike week lê voor in parlement | Maroela Media
Die belangrikste gebeurtenis van die week vind Woensdagmiddag om 14:00 in die Nasionale Vergadering plaas wanneer die nuwe minister van finansies, Tito Mboweni, sy mediumtermyn-bestedingsraamwerk en aangesuiwerde begroting ter tafel lê.
Wat die begrotingsraamwerk betref is dit vir Suid-Afrika finansieel gesproke uiters taai tye, veral weens die wanbestuur en staatskaping van die Zuma-era. Mboweni het gevolglik min beweegruimte, maar alle oë sal wees op vyf aspekte: staatsinkomste, staatskuld, inperking van staatsuitgawes, ekonomiese groeisyfers en of hy van onderpresterende staatsondernemings ontslae gaan wil raak.
Dinsdagmiddag kom ŉ belangrike debat aan die beurt wanneer die Nasionale Vergadering die politiek en wanbestuur rondom die ineenstorting en plundering van die VBS Bank takel. In ŉ verrassende wending is dit die ANC wat die debat aangevra het, hoewel verskeie prominente politici van die ANC en die EFF by misdrywe in die ineenstorting betrek word.
Dinsdagmiddag kom twee stukke wetgewing ook aan die bod, te wete die Wetsontwerp op die Mededingingskommissie en die Wetsontwerp op Plantverbouers.
Donderdagmiddag se sitting van die Nasionale Vergadering sal veral handel oor visum- en handelsaangeleenthede in Suidelike Afrika, insluitend doeane en aksyns.
Verskeie komiteesittings van belang vind Dinsdagoggend plaas. Van die 18 portefeuljekomitees is die interessantste menslike nedersettings (oor die behuisingsituasie in Limpopo), sport en ontspanning (oor die uitsaai van sport op televisie), die staande komitee oor openbare rekeninge (oor beweerde oortredings deur senior amptenare in die departement van openbare werke) en die staande komitee oor private lede-wetsontwerpe (om dit moontlik te maak vir Suid-Afrikaners om makliker tydens algemene verkiesings te kan stem in die buiteland).
Woensdagoggend sal die staande komitee oor petisies ŉ petisie deur inwoners van Ladybrand in die Oos-Vrystaat oor swak dienslewering in daardie geweste hanteer.
Ek hoop die afdanking van AL die onbekwame amptenare wat R250000 per maand verdien is op sy lys. Die land kan biljoene spaar daardeur. Die SARS tannie en Dlamini moet eerste waai.